stanford-oval/wikipedia huggingface dataset:
דוד פופוביץ'
ביוגרפיה > 2021

באליפות אירופה שנערכה בבודפשט, הונגריה במאי 2021 הוא סיים במקום שישי במשחה ל-100 מטר חופשי בשיא רומניה חדש של 48.08 שניות. כבר בשלב המוקדמות הוא קבע שיא לאומי חדש של 48.30 שניות אותו שיפר בשלב חצי הגמר בתוצאה של 48.28 שניות. נוסף לכך, הוא סיים במקום 17 במשחה ל-200 מטר חופשי בשיא לאומי חדש של 1:48.38 דקות, מאית השנייה איטי מעלייה לשלב חצי הגמר ובמקום 24 במשחה ל-50 מטר חופשי בתוצאה של 22.43 שניות.
חודש לאחר מכן, באליפות רומניה שנערכה בבוקרשט הוא קבע במשחה ל-200 מטר חופשי שיא לאומי חדש של 1:46.15 דקות.
ביוגרפיה > שיאן עולם לנוער

שבועיים לאחר מכן, באליפות אירופה בשחייה לנוער שנערכה ברומא, איטליה ב-8 ביולי זכה פופוביץ' ב-4 מדליות, 3 זהב וכסף. מדליית כסף במשחה שליחים 4x100 מטר חופשי בתוצאה של 3:19.93 דקות, אחרי רוסיה (3:19.66 דקות) ולפני פולין (3:19.96 דקות), כשחיין ראשון הוא קבע לראשונה שיא עולם לנוער של 47.56 שניות, שיפור במאית לשיא העולם בן השנה של אנדריי מינקוב מרוסיה (47.57 שניות). יומיים לאחר מכן, הוא זכה מדליית זהב במשחה ל-100 מטר חופשי בשיא לאומי חדש, בשיא עולם לנוער חדש, בתוצאת השנה בעולם ובתוצאה העשירית בטיבה בכל הזמנים של 47.30 שניות. יומיים לאחר מכן, הוא זכה במדליית זהב במשחה ל-200 מטר חופשי בתוצאה של 1:45.95 דקות, יממה לפני כן, הוא ניצח בשלב חצי הגמר בתוצאה השנייה בטיבה בעולם לנוער של 1:45.26 דקות. נוסף לכך, הוא זכה במדליית זהב במשחה ל-50 מטר חופשי בשיא אישי חדש של 22.22 שניות, לפני ניקיטה צ'רנוסוב מרוסיה (22.83 שניות) ומרטין קרטאבי מישראל (22.92 שניות).
באולימפיאדת טוקיו (2020) סיים פופוביץ' במקום רביעי במשחה ל-200 מטר חופשי בשיא אישי חדש של 1:44.68 דקות, שני מאיות השנייה איטי ממדליית ארד.
ביוגרפיה > 2022 > אלוף עולם

באליפות העולם שנערכה בבודפשט ביוני 2022 זכה במדליית זהב משחה ל-200 מטר חופשי בשיא עולם לנוער של 1:43.21 דקות, לפני הוואנג סון וו מקוריאה הדרומית (1:44.47 דקות) ותומאס דין מהממלכה המאוחדת (1:44.98 דקות). כבר בשלב חצי הגמר הוא קבע שיא עולם חדש לנוער של 1:44.40 דקות. חודש לאחר מכן, באליפות אירופה לנוער שנערכה באוטופן, רומניה ביולי הוא זכה ב-3 מדליות זהב, ב-50 מטר חפשי (22.16 שניות), במשחה ל-100 מטר חופשי (47.69 שניות) ובמשחה ל-200 מטר חופשי (1:45.45 דקות).
ביוגרפיה > 2022 > אלוף אירופה ושיאן עולם

כחודש לאחר מכן, באליפות אירופה שנערכה ברומא באוגוסט הוא זכה בשתי מדליות זהב, במשחה ל-100 מטר חופשי בשיא עולם חדש של 46.86 שניות, לפני כרישטוף מילאק מהונגריה (47.47 שניות) ואלסנדרו מירסי מאיטליה (47.63 שניות). כבר בשלב חצי הגמר הוא קבע שיא אירופה חדש של 46.98 שניות ובמשחה ל-200 מטר חופשי בשיא אליפות, שיא לאומי ושיא עולם לנוער של 1:42.97 דקות, לפני אנטוניו דג'קוביץ' משווייץ (1:45.60 דקות) ופליקס אאובק מאוסטריה (1:45.89 דקות).
ביוגרפיה > 2023

באליפות העולם שנערכה בפוקואוקה, יפן ביולי 2023 סיים במקום רביעי במשחה ל-200 מטר חופשי בתוצאה של 1:44.90 דקות, בשלב חצי הגמר הוא קבע תוצאה של 1:44.70 דקות ועלה ראשון למשחה הגמר. במקום שישי במשחה ל-100 מטר חופשי בתוצאה של 47.83 שניות בשלב חצי הגמר הוא קבע תוצאה של 47.66 שניות.
ביוגרפיה > 2024

באולימפיאדת פריז שנערכה בסוף יולי תחילת אוגוסט הוא זכה בשתי מלדיות, זהב וארד. מדליית זהב במשחה ל-200 מטר חופשי בתוצאה של 1:44.72 דקות, לפני מאט ריצ'רדס מהממלכה המאוחדת (1:44.74 דקות) ולוק הובסון מארצות הברית (1:44.79 דקות). מדליית ארד במשחה ל-100 מטר חופשי בתוצאה של 47.49 שניות, אחרי פאן ג'אנלה מהרפובליקה העממית של סין שקבע שיא עולם חדש של 46.40 שניות וקייל צ'למרס מאוסטרליה (47.48 שניות).
תארים והישגים

בשנת 2022 זכה פופוביץ' בתואר שחיין השנה בעולם.
שיאים אישיים > בריכה אולימפית

50 מטר חופשי: 22.16 שניות (2022)
100 מטר חופשי: 46.86 שניות (2022), שיא עולם בעבר
200 מטר חופשי: 1:42.97 דקות (2022), שיא רומניה, שיא עולם לנוער
ראו גם

מדיה וקבצים בנושא  בוויקישיתוף
התפתחות שיא העולם במשחה ל-100 מטר חופשי
דניאל גילדנלאו

| --- | --- |

גילדנלאו בעת הופעה
 לידה:  5 ביוני 1973 (בן 51) אסקילסטונה, שוודיה 
 מוקד פעילות:  שוודיה 
 תקופת הפעילות:  מ-1984 
 סוגה:  פרוגרסיב מטאל 
 כלי נגינה:  גיטרה, גיטרה בס 
 www.gildenlow.com
 פרופיל ב-IMDb
 
דניאל גילדנלאו (בשוודית: Daniel Gildenlöw; נולד ב-5 ביוני 1973 בעיר אסקילסטונה) הוא מוזיקאי שוודי וסולנה של להקת הפרוגרסיב מטאל Pain of Salvation.
קריירה

דניאל הוא כותב השירים הראשי בלהקה ומנגן על הגיטרה המובילה, כמו כן הוא ההוגה העיקרי של תוכן אלבומי הקונספט של להקתו וכישרונו בתחום אלבומי הקונספט בולט בז'אנר המטאל ברחבי העולם.
דניאל גילדנלאו החל לנגן כבר בשנת 1984 כאשר מלאו לו 11 שנים, באותה שנה הקים את להקתו Reality. בשנת 1991 שינתה הלהקה את שמה ל-Pain of Salvation. ב-2001 השתתף גילדנלאו בפרויקט טראנסאטלנטיק שכלל בתוכו אמני פרוגרסיב-רוק. בשנת 2007 לקח גילדנלאו חלק בשיר של להקת דרים ת'יאטר "Repentance" מתוך האלבום Systematic Chaos וב-2008 לקח גילדנלאו חלק באלבום 01011001 של אריאון.
הארי הבנר

הארי ג'וזף הבנר (באנגלית: Harry Joseph Hebner;‏ 15 ביוני 1891 – 12 באוקטובר 1968) היה שחיין ושחקן כדורמים אמריקאי. אלוף אולימפי במשחה ל-100 מטר גב (סטוקהולם 1912) ושיאן עולם במשחי הגב.
במהלך הקריירה הספורטיבית שלו, זכה הבנר ב-35 תוארי אליפות ארצות הברית.
ביוגרפיה

הבנר נולד וגדל בשיקגו אילינוי. הוא התאמן תחת הדרכתו של ויליאם "ביל" באכרך.
באולימפיאדת לונדון (1908) זכה הבנר במדליית ארד במשחה שליחים 4x200 מטר בתוצאה של 11:02.8 דקות, אחרי בריטניה שקבעה שיא עולם חדש של 10:55.6 דקות והונגריה (10:59.0 דקות). נוסף לכך, הוא סיים במקום שישי במשחה ל-100 מטר חופשי בתוצאה של 1:11.8 דקות. בשלב המוקדמות הוא קבע תוצאה של 1:11.0 דקות.
ביוגרפיה > אלוף אולימפי

באולימפיאדת סטוקהולם (1912) זכה הבנר בשתי מדליות, זהב וכסף. מדליית זהב, במשחה ל-100 מטר גב בתוצאה של 1:21.2 דקות, לפני שיאן העולם אוטו פאר (1:22.4 דקות) ופאול קלנר (1:24.0 דקות) שניהם מגרמניה. בשלב המוקדמות הוא קבע שיא אולימפי חדש של 1:21.0 דקות, אותו שיפר בשלב חצי הגמר (1:20.8 דקות). מדליית כסף, במשחה שליחים 4x200 מטר בתוצאה של 10:20.2 דקות, אחרי אוסטרלאסיה שקבעה שיא עולם חדש של 10:11.2 דקות, ולפני בריטניה (10:28.6 דקות). בשלב המוקדמות הוא קבע ביחד עם חבריו שיא עולם חדש של 10:26.4 דקות. נוסף לכך, הוא סיים במקום 22 במשחה ל-100 מטר חופשי בתוצאה של 1:10.4 דקות.
באולימפיאדת אנטוורפן (1920) השתתף הבנר בטורניר הכדורמים בנבחרת ארצות הברית וסיים במקום שישי.
תארים והישגים

בשנת 1968 זכה הבנר להכלל בהיכל התהילה הבינלאומי של השחייה.
הערות שוליים

↑  BILL BACHRACH (USA) - 1966 Honor Coach, באתר International Swimming Hall of Fame
↑  HARRY HEBNER (USA) - 1968 Honor Swimmer, באתר International Swimming Hall of Fame
דעיכה מעריכית

ערך דועך מעריכית. קבועי דעיכה גדולים גורמים לערך לרדת משמעותית מהר יותר. אנו רואים כאן גרפים עם קבועי דעיכה של 25, 5, 1, 1/5 ו1/25.
דעיכה מעריכית היא תכונה של פונקציה שבה ערך הפונקציה יורד באופן מעריכי כתלות במשתנה הבלתי תלוי, כלומר במרווח קבוע ערך הפונקציה יורד פי ערך קבוע.
בכיתוב מתמטי פונקציה דועכת מעריכית נכתבת בצורה הכללית:
או עם הלוגריתם הטבעי:
כמו גם בצורות אחרות, אשר נוחות בתחומים מסוימים.
פיתוח ממשוואה דיפרנציאלית

קצב השינוי של ערך דועך מעריכית עומד ביחס ישר לערכו בכל רגע,
עבור הערך  A(t) תלוי הזמן עם קבוע יחס חיובי  \lambda . פתרון משוואה זו על ידי הפרדת משתנים נותן
דעיכת אוכלוסייה

כאשר מדובר בקבוצת חלקיקים הדועכים מעריכית, לדוגמה מרמה אנרגטית גבוהה לרמת בסיס, אם נתבונן בחלקיק בודד (מדובר למעשה בהתפלגות פואסונית), צפיפות ההסתברות של אי דעיכה נתונה על ידי
דעיכת אוכלוסייה > זמן אופייני

זמן השהייה הממוצע של חלקיק ברמה עד לדעיכה אם כך נתון על ידי
כאן נעשה שימוש באינטגרציה בחלקים, זמן ממוצע זה נקרא זמן אופייני ומסומן ב \tau . על בסיסו ניתן לכתוב את הפתרון למשוואת הדעיכה כך
לאחר הזמן האופייני הערך יורד ל e^{-1} מערכו ההתחלתי.
כאשר מדובר בדעיכה אקספוננציאלית בזמן עם זמן אופייני של  \tau , במישור התדר מתקבל לורנציין עם רוחב של  {\frac {1}{\tau }}.
דעיכת אוכלוסייה > זמן מחצית חיים

לאחר זמן זה, יורד הערך למחצית מערכו ההתחלתי. מתוך פתרון משוואת הדעיכה מתקבל כי
דמה (צבא)

חיילים אוסטרלים נושאים דמה של טנק במלחמת העולם הראשונה
מערכת דמה מתנפחת של טילי S-300
מטוסי F-16 דמה בבסיס של חיל האוויר האמריקאי בגרמניה, 1985
טכנאים מתאמנים על מטוסי דמה, 1944
בשימוש צבאי, דמה הוא ציוד צבאי מזויף שנועד להטעות את האויב – לגרום לו להשקיע מאמץ בתקיפת הדמה (ובכך להסיט את מאמציו מתקיפת הציוד האמיתי) או ליצור רושם של עוצמה גדולה מהאמיתית. ציוד דמה משמש בכל זירות הלחימה – ביבשה, בים ובאוויר. ציוד דמה נועד להטעות את לוחמי האויב בעת התקיפה, ועוד קודם לכן את צבאי האויב, בעת שהוא קובע מטרות לתקיפה ומנסה לעמוד על תוכניות הצבא.
ציוד דמה משמש גם לצורכי אימונים. ייצורו של ציוד זה זול יותר, וכאשר מדובר בתחמושת הוא נטול חומר נפץ, ולכן האימון באמצעותו אינו מסוכן.
במהלך מלחמת העולם הראשונה נעשה שימוש בטנקי דמה ובתותחי דמה להטעיית האויב.
במהלך מלחמת העולם השנייה נבנו באנגליה שדות תעופה דמה ואפילו ערי דמה, כדי להטעות את המפציצים הגרמנים התוקפים. בקרב לה סיוטה שנערך בשנת 1944, מטוסי ארצות הברית הצניחו מאות צנחני דמה מצפון לעיר לה סיוטה שבצרפת, כדי להסיט את כוחות הגרמנים מאזורי הנחיתה של מבצע דרגון. האונייה הבריטית "סנטוריון", שהוצאה מהשירות לפני מלחמת העולם השנייה, שטה במשך שנתיים במלחמה זו בים התיכון, כשהיא חמושה בתותחי דמה עשויים עץ, כדי ליצור רושם שעוצמת הצי הבריטי באזור גדולה מהאמיתית. למטרה דומה שימשו שלוש אוניות סוחר בריטיות, שהוצגו כאוניות מלחמה.
סוגי דמה נפוצים

מסלולי טיסה דמה – בשדות תעופה צבאיים, יוצרים מסלולי טיסה מזויפים על ידי סלילת מסלול דק חפוזה או כבישה לא יסודית של קרקע וצביעתה בזפת, בכדי לבלבל את האויב המגיע לתקוף ולפגוע במסלולים האמיתיים.
מטוסי דמה – בשדות תעופה מוצבים מטוסי דמה עשויים עץ או פיברגלס, כדי להטעות ויזואלית מטוסים הבאים לתקוף שדות תעופה אלה.
סוללות טק"א דמה – סוללות טילי קרקע-אוויר כבדות, לטווחים גדולים, הן בעלות ניידות מוגבלת ופגיעות לתקיפה מהאוויר. לכן מוצבים בקרבתן מרכיבי דמה, כגון רכב המכ"ם, משגרי טילים, מרכז ניהול אש וכדומה שמקשים על זיהוי מרכיבי הסוללה ביעפי התקיפה.
ראדומים ריקים – מוצבים סמוך לראדומים אמיתיים במטרה להקשות על תקיפת מתקני מכ"ם (בעיקרי מכמי גילוי אוויריים נייחים).
מטרות דמה בלוחמה אלקטרונית – מטרות אלה משמשות להטעיה של מערכות מכ"ם של האויב, בכך שהן מדמות מטרות אמיתיות, ובכך מושכות אליהן טילים מונחי מכ"ם.
מוקשי דמה – מכלים מפלסטיק הנראים כמוקשים ימיים אמיתיים, אך הם ממולאים בבטון או חול. מוקשים אלה מוטלים באוניות ומדמים שדה מוקשים; כך נוצרות מטרות דמה רבות המעכבות את תהליך שליית המוקשים ומאלצות את האויב לבזבז זמן רב ויקר.
תותחי דמה – משמשים להצגת עוצמה צבאית מוגברת. בטנקי פיקוד ותקשורת, שאינם משמשים לירי, משמש תותח דמה להתאמת מראה הטנק לזה של טנק רגיל.
שימושים בולטים בדמיים במלחמות ישראל

במבצע מוקד שפתח את מלחמת ששת הימים נדרשו טייסי חיל האוויר הישראלי להבדיל במהלך יעפי התקיפה בין מטוסים אמיתיים למטוסי דמה. אחת התקיפות של שדה התעופה דמייר בסוריה בוצעה על מסלולי המראה דמה שנסללו בסמוך לשדה התעופה.
במלחמת ההתשה הציבו המצרים סוללות טק"א דמה כדי להקשות על תקיפות חיל האוויר הישראלי. בין 30 ביוני ל-3 באוגוסט 1970 ביצע חיל האוויר תקיפות מרובות של טק"א בהן אבדו מספר מטוסי פנטום. 8 מתוך 25 הסוללות שהותקפו היו סוללות דמה.
זמן קצר לפני פרוץ מלחמת יום הכיפורים ביצע חיל ההנדסה המצרי מאמץ לסתימת צינורות דמה של מערכת אור יקרות של צה"ל.
לאחר כיבוש שדה התעופה ביר גפגפה שבסיני והפיכתו לבסיס רפידים, נבנה מסלול טיסה דמה 15/33, כ-700 מטר צפון-מזרחית למסלולים הקיימים, כדי לבלבל את המצרים בעת נסיונותיהם לתקוף אווירית את הבסיס.
הערות שוליים

↑  Huby Fairhead, Decoy Sites - Wartime Deception in Norfolk and Suffolk, Norfolk and Suffolk Aviation Museum
↑  יפתח ספקטור, נפילת הפנטום, באתר "מערכות", גיליון 422, עמ' 34, 21 בדצמבר 2008
↑  אתר מקור נוסף:  יפתח ספקטור, "נפילת הפנטום" בתאריך 21 בדצמבר 2008, בארכיון האינטרנט, "מערכות", גיליון 422, עמ' 34
דיסקוגרפיה של הקילרס

| דיסקוגרפיה של הקילרס |
| --- | --- |
 
 אלבומי אולפן ↙:  6
 אלבומי הופעה ↙:  1
 אלבומי אוסף ↙:  3
 מיני-אלבומים ↙:  1
 סינגלים ↙:  38
 וידאו קליפים ↙:  38
 אלבומי וידאו ↙:  1
הדיסקוגרפיה של הלהקה האמריקאית הקילרס כוללת שישה אלבומי אולפן, שלושה אלבומי אוסף, אלבום הופעה חיה, מיני אלבום ואלבום וידאו.
אלבום הבכורה של הלהקה, Hot Fuss, שיצא לאור בשנת 2004, זכה להצלחה והגיע למעמד פלטינה משולשת בארצות הברית ולמעמד פלטינה משובעת בבריטניה, לאחר שמכר מעל לשבעה מיליון עותקים ברחבי העולם. אלבום האולפן השני של הלהקה, Sam's Town, יצא לאור בשנת 2006. האלבום ספג ביקורות מעורבות, אך זכה להצלחה מסחרית. במצעד האלבומים של ארצות הברית בילבורד 200 הגיע האלבום למקום השני, לאחר שמכר 315,000 עותקים בשבוע הראשון להוצאתו, והגיע למעמד פלטינה. בבריטניה הגיע האלבום לפסגת מצעד האלבומים ולמעמד של פלטינה מחומשת. בנובמבר 2007 הוציאה הלהקה אלבום אוסף בשם Sawdust, שכלל שירים מהאלבומים הקודמים, גרסאות כיסוי ושירים חדשים.
אלבום האולפן השלישי של הלהקה, Day & Age, שהופק על ידי סטיוארט פרייס, יצא לאור בנובמבר 2008 וכלל את הסינגל "Human", שזכה להצלחה רבה. אלבום האולפן הרביעי של הלהקה, Battle Born, יצא לאור בספטמבר 2012, והיה לאלבום הרביעי ברציפות של הלהקה שהגיע לפסגת מצעד האלבומים של בריטניה.
בנובמבר 2013, עשור לאחר תחילת פעילותה, הוציאה הלהקה אלבום להיטים בשם Direct Hits. האלבום כלל שירים מאלבומיה הקודמים של הלהקה, יחד עם שני שירים חדשים.
עד סוף שנת 2013 אלבומי הלהקה נמכרו במעל ל-22 מיליון עותקים ברחבי העולם.
אלבומים > אלבומי אולפן

| שם | פרטי האלבום | מיקומי שיא> ארצות הברית  | מיקומי שיא> אוסטרליה  | מיקומי שיא> קנדה  | מיקומי שיא> שווייץ | מיקומי שיא> גרמניה  | מיקומי שיא> אירלנד  | מיקומי שיא> הולנד  | מיקומי שיא> ניו זילנד  | מיקומי שיא> נורווגיה  | מיקומי שיא> בריטניה  | תארים ומכירות |
| --- | --- | --- | --- | --- | --- | --- | --- | --- | --- | --- | --- | --- |
| Hot Fuss |  יצא לאור: 7 ביוני 2004  חברת תקליטים: איילנד  פורמט: תקליטור, LP, הורדה דיגיטלית | 7 | 1 | 4 | 48 | 75 | 1 | 46 | 5 | — | 1 |  ארצות הברית: פלטינה ×3  אוסטרליה: פלטינה ×3  קנדה: פלטינה ×3  צרפת: זהב  גרמניה: זהב  אירלנד: פלטינה ×7  ניו זילנד: פלטינה  בריטניה: פלטינה ×7 |
| Sam's Town |  יצא לאור: 3 באוקטובר 2006  חברת תקליטים: איילנד  פורמט: CD, LP, הורדה דיגיטלית | 2 | 2 | 1 | 9 | 6 | 1 | 14 | 1 | 10 | 1 |  ארצות הברית: פלטינה  אוסטרליה: פלטינה ×2  קנדה: פלטינה ×2  גרמניה: זהב  אירלנד: פלטינה ×4  ניו זילנד: פלטינה ×2  בריטניה: פלטינה ×5 |
| Day & Age |  יצא לאור: 24 בנובמבר 2008  חברת תקליטים: איילנד  פורמט: CD, LP, הורדה דיגיטלית | 6 | 4 | 6 | 4 | 8 | 1 | 12 | 2 | 1 | 1 |  ארצות הברית: זהב  אוסטרליה: פלטינה  קנדה: פלטינה  גרמניה: פלטינה  אירלנד: פלטינה ×4  נורווגיה: זהב  ניו זילנד: פלטינה  בריטניה: פלטינה ×4 |
| Battle Born |  יצא לאור: 18 בספטמבר 2012  חברת תקליטים: איילנד  פורמט: CD, LP, הורדה דיגיטלית | 3 | 2 | 3 | 2 | 2 | 1 | 7 | 2 | 2 | 1 |  אוסטרליה: זהב  אירלנד: זהב  מקסיקו: זהב  בריטניה: פלטינה |
| Wonderful Wonderful |  יצא לאור: 22 בספטמבר 2017  חברת תקליטים: איילנד  פורמט: CD, LP, הורדה דיגיטלית | 1 | 1 | 7 | 4 | 8 | 2 | 12 | 3 | 8 | 1 |  US: 111,000  UK: 182,853  BPI: זהב |
| Imploding the Mirage |  יצא לאור: 21 באוגוסט 2020  חברת תקליטים: איילנד  פורמט: CD, LP, הורדה דיגיטלית | 8 | 1 | 4 | 9 | 6 | 1 | 16 | 4 | 2 | 1 |  BPI: כסף |
"—" מסמל אלבום שלא דורג.
אלבומים > אלבומי אוסף

| שם | פרטי האלבום | מיקומי שיא> ארצות הברית  | מיקומי שיא> אוסטרליה  | מיקומי שיא> קנדה  | מיקומי שיא> גרמניה  | מיקומי שיא> אירלנד  | מיקומי שיא> הולנד  | מיקומי שיא> ניו זילנד  | מיקומי שיא> נורווגיה  | מיקומי שיא> בריטניה  | תארים |
| --- | --- | --- | --- | --- | --- | --- | --- | --- | --- | --- | --- |
| Sawdust |  יצא לאור: 9 בנובמבר 2007  חברת תקליטים: איילנד  פורמט: CD, LP, הורדה דיגיטלית | 12 | 6 | 10 | 53 | 13 | 72 | 18 | 29 | 7 |  אוסטרליה: זהב  אירלנד: פלטינה  בריטניה: פלטינה |
| Direct Hits |  יצא לאור: 11 בנובמבר 2013  חברת תקליטים: איילנד  פורמט: CD, LP, הורדה דיגיטלית | 20 | 30 | 25 | 63 | 5 | 40 | — | 39 | 6 |  בריטניה: פלטינה |
| Don't Waste Your Wishes |  יצא לאור: 18 בנובמבר 2016  חברת תקליטים: איילנד  פורמט: CD, הורדה דיגיטלית | — | — | — | — | — | — | — | — | — |  |
אלבומים > אלבומי הופעה

| שם | פרטי האלבום | מיקומי שיא> ספרד  | מיקומי שיא> גרמניה  | מיקומי שיא> מקסיקו  | מיקומי שיא> הולנד  | תארים |
| --- | --- | --- | --- | --- | --- | --- |
| Live from the Royal Albert Hall |  יצא לאור: 6 בנובמבר 2009  חברת תקליטים: איילנד  פורמט: CD, DVD, Blu-ray | 42 | 60 | 5 | 35 |  ארצות הברית: פלטינה  אוסטרליה: פלטינה  ברזיל: זהב  אירלנד: זהב  בריטניה: פלטינה ×2 |
אלבומים > אלבומי דמו

| שם | פרטי האלבום |
| --- | --- |
The Killers:  יצא לאור: 2002  חברת תקליטים: הוצאה עצמאית  פורמט: CD, הורדה דיגיטלית
אלבומים > מיני-אלבומים

| שם | פרטי האלבום | מיקומי שיא> ארצות הברית  | מיקומי שיא> אוסטרליה  | מיקומי שיא> בריטניה  |
| --- | --- | --- | --- | --- |
| ‎(Red) Christmas |  יצא לאור: 30 בנובמבר 2011  חברת תקליטים: איילנד  פורמט: הורדה דיגיטלית | 85 | 77 | 104 |
אלבומים > אלבומי וידאו

| שם | פרטי האלבום |
| --- | --- |
Live from the Royal Albert Hall:  יצא לאור: 9 בנובמבר 2009  חברת תקליטים: איילנד, ורטיגו  פורמט: CD+DVD, Blu-ray
סינגלים > סינגלים שיווקיים

"Glamorous Indie Rock & Roll"
"Romeo and Juliet"
"Wonderful Wonderful"
"Some Kind of Love"
דרור הירדן

| דרור הירדן |
| --- | --- |
   זכר      נקבה
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: ציפורי שיר
תת־סדרה:: דמויי־דרור
משפחה:: דרוריים
סוג:: דרור
מין:: דרור הירדן
שם מדעי
 Passer moabiticus ‏טריסטראם, 1864

דְּרוֹר הַיַּרְדֵּן (שם מדעי: Passer moabiticus) הוא מין של דרור, שתת-המין הדומיננטי שלו מצוי במזרח התיכון, ותת-המין השני שלו מצוי במערב אפגניסטן ומזרח איראן. תת-המין השני, P. m. yatii, נחשב לעיתים כמין נפרד. זהו מין קטן יחסית, אורכו נע בין 12 ל-13 ס"מ.
אצל הזכר הכיפה, הלחיים והעורף אפורים, והסינר שחור. גבת העין לבנה, וצדי הצוואר צהובים. הגב חום-אדמדם ועליו פסים שחורים, הבטן אפורה-לבנבנה. הנקבה דומה לנקבת דרור הבית: על הגב יש פסים חומים, הראש אפרפר והבטן לבנה-צהבהבה; עם זאת, היא קטנה יותר ומקורה קצר יחסית לדרור הבית, ולעיתים בצדי צוארה יש כתמים צהובים.
נוצותיו של תת-המין P. m. yatii בעלות גוון חולי ביחס לתת-המין השלט, ונוצות הבטן בעלות גוון צהוב דהוי, דומה לזה שבצדי הצוואר.
מין זה שקט לרוב. עם זאת, שירתו דומה מעט לזו של הדרור הספרדי, אבל היא רכה ממנה. הקריאה המושמעת בזמן המעוף היא "צ'י-וויט" גבוה.
כמשתמע משמו, תחום תפוצתו של דרור הירדן מתמשך על פני בקעת הירדן ואזור ים המלח, ומשם עד לעיראק, איראן, ומערב אפגניסטן. פרטים ממין זה נצפו גם בקפריסין, אך האוכלוסייה שם נכחדה ככל הנראה. דרור הירדן הוא מין נודד, ואוכלוסיות עשויות להימצא הרחק מתחום תפוצתן. תת-המין P. m. yatii חורף במערב פקיסטן, אך רוב האזורים בהם הוא חורף אינם ידועים. פרטים מתת-המין הדומיננטי נצפו גם בחלקים דרומיים יותר של המזרח התיכון.
בדומה למיני דרורים אחרים, דרור הירדן ניזון בעיקר מזרעים. בתי הגידול המועדפים עליו הם שפלות בעלות צמחיית שיחים (בין השאר שיחי אשל) שקרובות למקווי מים. הקן מוקם על עץ. הנקבה מטילה 4–7 ביצים.
הערות שוליים

↑  דרור הירדן באתר הרשימה האדומה של IUCN
הארי הפל

| --- | --- |
אין תמונה חופשית
 לידה:  26 בספטמבר 1983 (בן 41) סנדרלנד, הממלכה המאוחדת 
 שם לידה:  דייוויד הפל
 מדינה:  הממלכה המאוחדת הממלכה המאוחדת
 תקופת הפעילות:  מ-2006
 מקום לימודים:  האקדמיה המלכותית לאמנות הדרמה (2006) 
 פרופיל ב-IMDb
 
הארי הפל (באנגלית: Harry Hepple; נולד ב-26 בספטמבר 1983) הוא שחקן ומוזיקאי אנגלי.
ביוגרפיה

הפל נולד בסנדרלנד שבאנגליה בשם דייוויד הפל. ב-2006 סיים את לימודיו באקדמיה המלכותית לאמנות הדרמה. באותה שנה הופיע בהופעת בכורה במחזה "אלסקה" בתיאטרון רויאל קורט לצדם של רייף ספול וכריסטין בוטומלי.
בהמשך הופיע במחזה "שמש בוגדנית" לצדם של קירן היינדס, רורי קיניר ומישל דוקרי שהועלה בתיאטרון המלכותי הלאומי.
ביוני 2009 שיחק הפל במחזמר "Been So Long" מאת צ'ה ווקר עם מוזיקה מאת ארתור דארוויל בתיאטרון יאנג ויק.
הפל הופיע על בימות התיאטרון ברחבי הממלכה המאוחדת בהם תיאטרון יאנג ויק, תיאטרון לייב, ניוקאסל, תיאטרון טראוורס, תיאטרון בוש, תיאטרון רויאל קורט, Menier Chocolate Factory, שייקספיר גלוב והתיאטרון המלכותי הלאומי.
בטלוויזיה שיחק הפל בסדרות של ה-BBC "המפקח ג'ורג' ג'נטלי", "הנוכלים", "הולבי סיטי" ובתפקיד ראשי בסדרה הקומית "בן לוקח בת". עוד הופיע בסדרה "עברייני על" של ערוץ E4.
תפקידים בתיאטרון

| שנה | שם | שם באנגלית | תפקיד | הערות |
| --- | --- | --- | --- | --- |
| 2006 | אלסקה | Alaska | ראסל | תיאטרון רויאל קורט |
| 2007 |  | I Caught Crabs in Walberswick | וילר | תיאטרון בוש |
| 2009 | שמש בוגדנית | Burnt by the Sun | לפין | התיאטרון הלאומי |
| 2009 |  | Been So Long | גיל | תיאטרון יאנג ויק |
| 2009 |  | Jump | רוס | תיאטרון לייב |
| 2010 |  | 25th Annual Putnam County Spelling Bee | צ'יפ | דונמאר ורהאוס |
| 2011 |  | Hot Mess | פולו | תיאטרון ארקולה |
| 2013 | חלום ליל קיץ | A Midsummer Night's Dream | קווינס | ריג'נטס פארק |
| 2013 |  | Privates On Parade | צ'ארלס | תיאטרון נואל קאוורד |
| 2013 | מקבת' | Macbeth | לנוקס | שייקספיר גלוב |
| 2013 |  | The Lightning Child | ניל / שאג | שייקספיר גלוב |
| 2014 | קורטוב של דבש | A Taste of Honey | ג'ף | התיאטרון המלכותי הלאומי |
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2010 | המפקח ג'ורג' ג'נטלי | Inspector George Gently | סטודנט | בפרק "Peace & Love" |
| 2010 | עברייני על | Misfits | לוק | בפרק ספיישל חג המולד |
| 2010 |  | Strike | ארתור | סרט קצר |
| 2012 | הנוכלים | Hustle | בארי | בפרק "Gold Finger" |
| 2010, 2012 | רופאים | Doctors | מאט לינלי / פירס ייטס | סדרת טלוויזיה (2 פרקים) |
| 2013 | הולבי סיטי | Holby City | X צ'ארלי | סדרת טלוויזיה (2 פרקים) |
| 2014 | מקבת' | Macbeth | לנוקס |  |
| 2016 |  | Criminal | טכנאי של CIA |  |
| 2015–2016 | בן לוקח בת | Boy Meets Girl | ליאו | סדרת טלוויזיה |
| 2018 |  | Peterloo | ג'יימס וורו |  |
| 2018 | השמן והרזה | Stan & Ollie | וולי בריידי |  |
הערות שוליים

↑  "RADA: The Royal Academy of Dramatic Art - Student". www.rada.ac.uk. נבדק ב-2018-02-04.
↑  Moore, D. C. (2013-10-28). Alaska (באנגלית). A&C Black. ISBN 9781408142141. נבדק ב-2018-02-04.
↑  Benedict, David (2009-03-05). "Burnt by the Sun". Variety (באנגלית אמריקאית). נבדק ב-2018-02-04.
↑  "Sex, soul and sin in Been So Long". Evening Standard (באנגלית בריטית). נבדק ב-2018-02-04.
↑  Swain, Marianka. "Harry Hepple, Steffan Lloyd-Evans and Laura Tebbutt Join Menier Chocolate Factory's INTO THE WOODS". BroadwayWorld.com (באנגלית). נבדק ב-2018-02-04.
| --- | --- |
בקרת זהויות :  LCCN: no2016108795  VIAF: 2276147270501735700003   WorldCat (עם VIAF): 2276147270501735700003
דניאל גורדון

דניאל גורדון (באנגלית: Daniel Gordon, נולד ב-16 בינואר 1985 בדורטמונד שבגרמניה המערבית) הוא כדורגלן ג'מייקני-גרמני המשחק בעמדת הקשר.
קריירת מועדונים

גורדון שיחק בנעוריו בבורוסיה דורטמונד ובבוכום, ממנה עלה לקבוצה הבוגרת בשנת 2004, ושיחק שתי עונות בקבוצת המילואים. בשנת 2006 חתם גורדון בבורוסיה דורטמונד, שם שיחק שלוש עונות, לרוב בקבוצת המילואים, אך זכה גם לשחק שמונה פעמים במשחקי ליגה עם הקבוצה הבכירה. בקיץ 2009 חתם גורדון ברוט-וייס אוברהאוזן מהבונדסליגה השנייה. גורדון הפך בעונתו הראשונה בקבוצה לשחקן הרכב קבוע. בעונתו השנייה בקבוצה, 2010/11, גורדון ואוברהאוזן נשרו לליגה השלישית, וגורדון עזב את המועדון לאחר שתי עונות. בעונת 2011/12 חתם גורדון בפ.ס.וו. פרנקפורט מהבונדסליגה השנייה, אך שיחק בעיקר בקבוצת המילואים של המועדון.
בקיץ 2012 חתם גורדון בקרלסרוהה, שנשרה בעונת 2011/12 אל הליגה הגרמנית השלישית. גורדון וקרלסרוהה העפילו בחזרה אל הבונדסליגה השנייה תוך עונה אחת בלבד, כאשר הקבוצה סיימה במקום הראשון. בעונת 2014/15 גורדון וקרלסרוהה היו קרובים כפסע מעלייה לבונדסליגה, לאחר שסיימו במקום השלישי בבונדסליגה השנייה והגיעו למשחקי מבחן מול המבורג. שני המשחקים הסתיימו בתיקו 1-1, כאשר המבורג הבקיעה את שער השוויון במשחק הגומלין בדקה ה-90, וניצחה 1–2 בהארכה. גורדון שיחק את מלוא הדקות בצמד המשחקים, אך קרלסרוהה נשארה עונה נוספת בבונדסליגה השנייה.
בקיץ 2016 עבר גורדון לזנדהאוזן מהבונדסליגה השנייה. גורדון היה שחקן הרכב בזנדהאוזן וסיים את עונת 2016/17 עם 26 הופעות ליגה ושער אחד.
בתום עונה אחת בזנדהאוזן, חזר גורדון לקרלסרוהה, שבהיעדרו נשרה אל הליגה הגרמנית השלישית, במטרה לסייע למועדון לשוב לבונדסליגה השנייה.
קריירה בינלאומית

בחודש מאי 2013, גורדון ערך את הופעת הבכורה בנבחרת ג'מייקה במשחק מוקדמות מונדיאל 2014 מול נבחרת מקסיקו. את שערו היחיד בנבחרת הבקיע גורדון במשחק ידידות מול נבחרת קובה במרץ 2015, בו ניצחה ג'מייקה בתוצאה 0–3. בשנת 2015 גורדון נכלל בסגל נבחרת ג'מייקה לקופה אמריקה 2015, אך לא שותף.
חיים אישיים

דניאל גורדון הוא בנו של גארי גורדון, חייל בריטי בדימוס, שמשמש כמאמן נוער בבורוסיה דורטמונד.
האוכל דג ביום דג ניצל מדג

כל האוכל דג ביום דג ניצל מדג הוא פתגם שמעודד אכילת דג בשבת, לפי ההסבר: מי שיאכל דג ביום ד"ג כלומר, ביום שבת שהוא היום השביעי (ד"ג בגימטריה שבע), יינצל מד"ג שהוא ראשי תיבות של דין גיהנום.
יש שפירשו שניצל מד"ג הוא ראשי תיבות של מדורי גיהנום, ויש שכתבו שהכוונה ניצל מדין גלגול.
המפרשים שהכוונה שאכילת דגים מצילה מגלגול הסתמכו על דברי הרב חיים פלאג'י, שכתב בשם ספר גדי מקולס (דף ח:) שמי שלא אוכל דגים בשבת חוזר בגלגול.